Source: https://www.mokrance.sk/kompetencie-obce/mid/360143/md0/8/md1/2019/.html
Timestamp: 2019-09-16 17:09:15+00:00
Document Index: 17045125

Matched Legal Cases: ['§ 4', '§ 34', '§ 30', '§ 3', '§ 8', '§ 34', '§ 16', '§ 11', '§ 21', '§ 23', '§ 39', '§ 3']

Obecný úrad > Kompetencie obce
Samosprávu obce v zmysle § 4 ods. 2 zákona č. 369/1990 Zb. o obecnom zriadení v znení neskorších predpisov vykonávajú obyvatelia obce prostredníctvom orgánov obce, miestnym referendom, zhromaždením obyvateľov obce.
Kompetencie a poskytované služby:
a) originálne kompetencie – výkon samosprávnych funkcií obcami:
hospodárenie s vlastným alebo so štátnym majetkom
rozhodovanie o miestnych daniach a poplatkoch
usmerňovanie ekonomickej činnosti obce
výstavba a údržba miestnych komunikácií, verejných priestranstiev
verejnoprospešné služby, napr. nakladanie s komunálnym odpadom
starostlivosť o verejný poriadok
investičná a podnikateľská činnosť na zabezpečenie potrieb obyvateľov
zabezpečovanie chodu školských jedální, klubov detí a mládeže a materské školy, základné umelecké školy, centrá voľného času
b) prenesené kompetencie – prenesený výkon štátnej správy na obce:
zriaďovateľská pôsobnosť vo vzťahu k základným školám, zdravotníckym zaradeniam nižšieho typu, obvodným zdravotným strediskám, domovom dôchodcov, penziónom
správa matrík
evidencia matričných úkonov
Obec pri výkone samosprávy najmä
vykonáva úkony súvisiace s riadnym hospodárením s hnuteľným a nehnuteľným majetkom obce a s majetkom vo vlastníctve štátu prenechaným obci do užívania,
zostavuje a schvaľuje rozpočet obce a záverečný účet obce,
usmerňuje ekonomickú činnosť v obci, a ak tak ustanovuje osobitný predpis (Napríklad § 34 ods. 2 zákona č. 455/1991 Zb. o živnostenskom podnikaní (živnostenský zákon) v znení zákona č. 279/2001 Z.z., § 30 písm. b) zákona Národnej rady Slovenskej republiky č. 168/1996 Z.z. o cestnej doprave v znení zákona č. 506/2002 Z.z., § 3 ods. 1 zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 310/1999 Z.z., § 8 ods. 5 písm. a) zákona č. 215/2001 Z.z. o ochrane genetických zdrojov rastlín pre výživu a poľnohospodárstvo, § 34 ods. 1 písm. c), d), e) a k) zákona č. 478/2002 Z.z. o ochrane ovzdušia a ktorým sa dopĺňa zákon č. 401/1998 Z.z. o poplatkoch za znečisťovanie ovzdušia v znení neskorších predpisov (zákon o ovzduší), § 16 ods. 1 písm. k) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 11 ods. 3 písm. b) bod 9 zákona č. 656/2004 Z.z. o energetike a o zmene niektorých zákonov v znení zákona č. 283/2008 Z.z., § 21 zákona č. 171/2005 Z.z. o hazardných hrách a o zmene a doplnení niektorých zákonov, § 23 zákona č. 24/2006 Z.z. o posudzovaní vplyvov na životné prostredie a o zmene a doplnení niektorých zákonov) a vydáva súhlas, záväzné stanovisko, stanovisko alebo vyjadrenie k podnikateľskej a inej činnosti právnických osôb a fyzických osôb a k umiestneniu prevádzky na území obce, vydáva záväzné stanoviská k investičnej činnosti v obci,
zabezpečuje výstavbu a údržbu a vykonáva správu miestnych komunikácií, verejných priestranstiev, obecného cintorína, kultúrnych, športových a ďalších obecných zariadení, kultúrnych pamiatok, pamiatkových území a pamätihodností obce,
zabezpečuje verejnoprospešné služby, najmä nakladanie s komunálnym odpadom a drobným stavebným odpadom (§ 39 zákona č. 223/2001 Z. z. o odpadoch.), udržiavanie čistoty v obci, správu a údržbu verejnej zelene a verejného osvetlenia, zásobovanie vodou, odvádzanie odpadových vôd, nakladanie s odpadovými vodami zo žúmp a miestnu verejnú dopravu,
utvára a chráni zdravé podmienky a zdravý spôsob života a práce obyvateľov obce, chráni životné prostredie, ako aj utvára podmienky na zabezpečovanie zdravotnej starostlivosti, na vzdelávanie, kultúru, osvetovú činnosť, záujmovú umeleckú činnosť, telesnú kultúru a šport,
plní úlohy na úseku ochrany spotrebiteľa (Zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov.) a utvára podmienky na zásobovanie obce; určuje nariadením pravidlá času predaja v obchode, času prevádzky služieb a spravuje trhoviská,
obstaráva a schvaľuje územnoplánovaciu dokumentáciu sídelných útvarov a zón, koncepciu rozvoja jednotlivých oblastí života obce, obstaráva a schvaľuje programy rozvoja bývania a spolupôsobí pri utváraní vhodných podmienok na bývanie v obci,
vykonáva vlastnú investičnú činnosť a podnikateľskú činnosť v záujme zabezpečenia potrieb obyvateľov obce a rozvoja obce,
organizuje miestne referendum o dôležitých otázkach života a rozvoja obce,
zabezpečuje verejný poriadok v obci; nariadením môže ustanoviť činnosti, ktorých vykonávanie je zakázané alebo obmedzené na určitý čas alebo na určitom mieste,
zabezpečuje ochranu kultúrnych pamiatok v rozsahu podľa osobitných predpisov (Zákon č. 49/2002 Z.z. o ochrane pamiatkového fondu v znení neskorších predpisov.) a dbá o zachovanie prírodných hodnôt,
vedie obecnú kroniku v štátnom jazyku, prípadne aj v jazyku národnostnej menšiny. (§ 3 ods. 3 zákona č. 184/1999 Z.z.)
spolupracuje v záujme rozvoja obce s politickými stranami a politickými hnutiami, s občianskymi združeniami a inými právnickými osobami, ako aj s fyzickými osobami pôsobiacimi v obci.
Zverejnené 1.1.2018
Aktualizované 20.2.2018
Program rozvoja obce Mokrance
Udialo sa v obci
TJ Mokrance
Služby a firmy v obci
Obec v obrazoch
Kalendáre Mokrance 2016, 2017, 2018
Regionálna rozvojová agentúra
Obec Mokrance, Hlavná 38/42,
045 01 p. Moldava nad Bodvou
Tel.: 055/460 38 39, 0915 974 114,
E-mail: info@mokrance.sk
1134504